આવાં અનેક આશ્ચર્યો આપણી ચોતરફ અનેક જગ્યાએ જોવા મળતાં હોય છે. ઘણી વખત આપણી ચીલાચાલુ જિંદગી કે રોજિંદી ઘટમાળમાં આપણે તેની મજા લેવાનું કે તેના અંતરંગ કલેવરને ભેદવાનું વિચારી પણ શકતા નથી. કોઈ ગામડાનો સામાન્ય માણસ કોઈક મોટી દુકાને અથવા બજારમાં જાય ત્યારે વિસ્ફારિત થઈને જોઈ રહે છે. આવડી મોટી બજારમાં આટલી બધી વસ્તુઓ અને તેનો હિસાબ-કિતાબ કે કારોબાર કઈ રીતે ચાલતો હશે? આ પ્રશ્ન એના માટે વિસ્યમનું કારણ બની જાય છે. ચોપડામાં હિસાબો ટપકાવતા કે નાણાંની લેવડદેવડ કરતા વેપારીની કુશળતા જોઈ એ દંગ રહી જાય છે અને મનોમન તેને લાગે છે કે –